Melc'hwed-krogennek

**Maligorned**, **melc'hwed-klorek**, **melc'hwed-kornek**, **melc'hwed-krogennek**, **melc'hwed-krogilhennet**, **melc'hwed-moger**, **melc'hwed-podek** a reer eus blotviled krogennek hag a vev en dour dous, en dour mor pe war an douar (40% anezho).
An 40% diwezhañ-se dreist-holl a anaver mat, p'en o c'haver el liorzhoù. Gasteropoded int, a vev diwar plant hepken, pe diwar plant ha loened, pe diwar loened hepken, pe diwar lastez. Ur grogenn rodellet o deus, bras a-walc'h evit ma c'hellfe al loen en em zidennañ penn-da-benn enni.

Tremen 50&nbsp;000 spesad maligorned zo ; pouezus int e sevenadur mab-den, pa vezont maget ha debret ha pa vez stourmet outo.
## Annezva
E pep lec'h ez eus maligorned-douar, zoken en dezerzhioù ; maligorned-dour a gaver en holl stêrioù (war-dro 4&nbsp;000 spesad) hag er morioù betek an abisoù, da lavarout eo izeloc'h eget 3&nbsp;000 m dindan live keitat ar mor.
## Deskrivadur

;Ment

Ledan-kenañ eo skalfad mentoù kregin ar maligorned en o oad, pa'z eo ar spesad brasañ 900 gwech brasoc'h eget an hini bihanañ : *Syrinx aruanus*, 91&nbsp;cm ha 18 kg — maligorned-mor all,  1&nbsp;mm.
En Afrika ar C'hornaoueg e kaver ar brasañ maligorned-douar, ar spesad *Achatina achatina*, betek 30&nbsp;cm o c'hrogenn hag 1&nbsp;kg a bouez enno.
;Analadur
Lod maligorned a anal dre skevent evel an darn vuiañ eus al loened a vev war an douar, lod all a ra dre vrenkoù evel an darn vuiañ eus ar re a vev en dour.
Koulskoude, kement a spesadoù maligorned zo emdroet war an Douar a-hed istor ar blanedenn ma kaver maligorned o deus brenkoù war an douar ha re o deus skevent er stêrioù hag er morioù.
## Boued
E genoù an darn vuiañ eus ar maligorned ez eus un doare teod warnañ miliadoù a vegennoùigoù hag a labour evel ul livn a-benn drailhañ ar boued.
Geotdebrerien eo an darn vrasañ eus ar maligorned (re ar morioù a zebr bezhin), hogen lod zo hollezat ha lod all zo preizherien kigezat.
## Maligorned ha mab-den
;Anv-tiegezh
*Un anv-tiegezh brezhonek eo «&nbsp;Maligorn&nbsp;» (*Malgorn*, *Malgorne*, *Maligorne* ar stummoù gallekaet).
;Boued
Maget e vez maligorned, *Helix pomatia* ha *Cornu aspersum* dreist-holl, evit sevel meuzioù cheuc'h e keginerezh Europa. Maligorned all a vez debret en Afrika hag en Azia da dapout protein.
War aodoù ar bed a-bezh e vez debret maligorned mor.

;Gounezerezh
Fall eo ar maligorned evit ar gounezerezh dre vras, abalamour ma tebront ar plant yaouank. Klask a reer o lazhañ dre zisastuzerioù kimiek, dre kenderc'hadoù huelenn pe gignen enno. Lod labourerien-douar a glask mirout outo a bignat er gwez dre lakaat ur gwiskad kouevr tro-dro d'ar c'hef anezho, pe dre skuilhañ tammoù klor vioù war al leur a-benn mirout ouzh ar maligorned a ruzañ.
Un doare all zo bet klasket, dre zegas maligorned preizher *Rumina decollata* eus diazad ar mor Kreizdouar ; ar re-se a zebr maligorned al liorzhoù ha gasteropoded all evel ar melc'hwed.
;Gwezeladoù
Gwezeladoù evit yec'hed ar c'hroc'hen a vez fardet diwar *Helix aspersa* rak sikour a reont da gleizhennañ ar goulioùigoù, da vouestaat ar c'hroc'hen, da beuzdiverkañ ar roufennoùigoù ha da bareañ an akne.
;Sevenadur
*Peogwir ez eo gorrek ar maligorned ez int bet lakaet da arouez al leziregezh gant ar Gatoligiezh ; en Testamant Nevez ez eus lakaet ur velc'hwedenn da gastiz (Levr ar Salmoù 58:9).
*En Henamzer e farded gant borc'hadur maligorned-mor ar c'herentiad Muricidae ul liv anvet mouk Tir. Ker koustus e oa kenderc'hañ al liv-se ma ne veze arveret nemet gant an dud pinvidik-mor, alese lod arlivioù glas ha mouk hag a zo arouez ar binvidigezh, ar rouelezh ha galloud kardinaled ar gatoligiezh.
## Skeudennaoueg

**Bukit war ar skeudenn evit gwelout an alc'hwez*


Snail moving across leaves.webm|Ur maligorn o vonteus an eil delienn d'eben
European brown snail.jpg|*Helix aspersa*
Snail-WA edit02.jpg|*Cepaea hortensis*
Cepaea_nemoralis_pair_banded_shells.jpg| *Cepaea nemoralis*
Achatina fulica Thailand.jpg|*Achatina fulica*
Snail black on grass2.jpg|*Arianta arbustorum*
Lymnaea stagnalis Arboretum de Paris.jpg|*Lymnaea stagnalis*o tont war gorre an dourda leuniañ e skevent


## Pennadoù kar
*Elona quimperiana

## Notennoù